**TURISTIČKO-UGOSTITELJSKA ŠKOLA ŠIBENIK**

Šibenik, Ulica Ante Šupuka 29

KLASA: 112-06/18-01/01

URBROJ: 2182/1-12/2-7-01-18-1

Šibenik, 16.03.2018.god.

 Na temelju članka 6. Zakona o poticanju zapošljavanja (NN br. 57/12, 120/12, 16/17) i članka 107. Zakona o odgoju i obrazovanju u osnovnoj i srednjoj školi („Narodne novine“ broj 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17),ravnateljicaTURISTIČKO-UGOSTITELJSKE ŠKOLE ŠIBENIK,Šibenik, Ulica Ante Šupuka 29, raspisuje:

**JAVNI POZIV**

**za stručno osposobljavanje bez zasnivanja radnog odnosa**

* za radno mjesto NASTAVNIKA/CE TALIJANSKOG JEZIKA – ***1 izvršitelj/ica, na puno radno vrijeme, na određeno vrijeme u trajanju od 12 mjeseci sukladno Zakonu o poticanju zapošljavanja***

 ***Uvjeti:***

 *Prema članku 105. i 106. Zakona o odgoju i obrazovanju u osnovnoj i srednjoj školi* („Narodne novine“ broj 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17), *članku 59. Zakona o radu (NN 93/14)* *i Pravilniku o stručnoj spremi i pedagoško–psihološkom obrazovanju nastavnika u srednjem školstvu* ((„Narodne novine“ broj 1/96 i 80/99), a osim navedenih uvjeta, kandidati moraju ispunjavati uvjete predviđene Zakonom o poticanju zapošljavanja (NN br. 57/12, 120/12, 16/17):

* da su nezaposlene osobe do navršenih 30 godina života, a koje se u evidenciji Hrvatskog zavoda za zapošljavanje vode kao nezaposlene osobe najmanje trideset (30) dana i koje, bez obzira na razdoblje ukupnog evidentiranog staža u mirovinskom osiguranju, nemaju više od dvanaest (12) mjeseci staža u stečenoj kvalifikaciji, odnosno evidentiranog staža ostvarenog po toj osnovi kod tuzemnog ili inozemnog nositelja obveznog mirovinskog osiguranja

 ***Uz vlastoručno potpisanu prijavu i životopis, kandidati su obvezni priložiti:***

* presliku dokaza o stupnju i vrsti stručne spreme
* presliku dokaza o hrvatskom državljanstvu
* uvjerenje nadležnog suda da se protiv podnositelja prijave ne vodi kazneni postupak u smislu članka 106. Zakona o odgoju i obrazovanju u osnovnoj i srednjoj školi, ne starije od 6 mjeseci (izvornik)
* potvrdu Hrvatskog zavoda za zapošljavanje da se kandidat vodi kao nezaposlena osoba bez radnog iskustva najmanje trideset (30) dana
* potvrdu Hrvatskog zavoda za mirovinsko osiguranje o radnom stažu

 Na oglašeno radno mjesto mogu se javiti osobe oba spola (članak 13. stavak 2. Zakona o ravnopravnosti spolova, NN 82/08, 69/17).

 ***Prijave s dokazima o ispunjavanju uvjeta iz ovog javnog poziva dostaviti*** ***u roku od 8 dana od dana objave poziva na adresu škole: Turističko-ugostiteljska škola Šibenik, 22000 Šibenik, Ulica Ante Šupuka 29, s naznakom „Za natječaj-NASTAVNIK TALIJANSKOG JEZIKA-SOR“.***

 Nepotpune i nepravovremene prijave neće se razmatrati.

 Ovaj javni poziv objavljuje se na mrežnim stranicama i oglasnoj ploči Hrvatskog zavoda za zapošljavanje, te mrežnim stranicama i oglasnoj ploči Turističko-ugostiteljske škole Šibenik.

 O rezultatima javnog poziva kandidati će biti obaviješteni pisanim putem u zakonskom roku, a za osobu koja bude izabrana Škola će podnijeti Hrvatskom zavodu za zapošljavanje zahtjev za sufinanciranje programa stručnog osposobljavanja za rad bez zasnivanja radnog odnosa.

 Ravnateljica:

 Senka Dodig, dipl.oec.